Il-Patrijiet Karmelitani jagħlqu 600 sena li ġew Malta (1418-2018) Bosta storiċi Maltin iżommu li l- Karmelitani setgħu ġew Malta qabel is-sena 1418 iżda dan ma' nsibu ebda dokument dwaru. Fil-ktieb li kien kiteb Patri Serafin Abela Karmelitan fl-— 1993, bl-isem ta' L-Ewwel Karmelitani f'Malta. Il-Lunzjata l-Qadima (1418 — 1659), jgħid li 'l-ewwel dokument li niltaqgħu miegħu u li jipprova indirettament il-miġja tal-Karmelitani f'Malta huwa t-testment tas- Sinjura Margarita d'Aragona di Pellegrino. Is-sinjura Margarita d' Aragona, mara twajba, ġeneruża u nobbli, ġejja mid-demm irjali u mill-familja d'Aragona, armla, mart il-mejjet nobbli Giacomo di Pellegrino, fil-5 ta' Ġunju 1418, billi kienet marida u riedet tiddisponi mill-ġid kollu li kellha, għamlet it-testment tagħha quddiem in-nutar Antonio Azzopardo. Fih ħalliet eredi universali liż-żewġ uliedha bniet, Francia u Cesarea. L-ewwel waħda kienet iżżewġet lil Ludovico di Plozasco u l-oħra lil wieħed nobbli mill-familja de la Habica. Ħalliet bħala esekuturi tat-testment tagħha lill-imsemmi Plozasco u 'l Giacomo de la Habica, neputi tagħha, flimkien ma' Dun Cataldo Cusburella li dak iż-żmien kien kappillan tal-Katidral.' Wara li ħalliet ħafna legati piji, s-sinjura Margarita żiedet: 'Inħalli wkoll il-knisja ta' Santa Marija Annunzjata li erġajt bnejt mill-ġdid fil-post hekk imsejjaħ u magħruf 'Santo Leonardo'. Għall-manutenzjoni tal-istess knisja, u, biex jinxtraw il-paramenti u l-ornamenti, jiġifieri kotba, kalċijiet, ilbies; sagru, kwadri, slaleb, irħam tal-altar u ħwejjeġ oħra meħtieġa għall-istess knisja, kif ukoll għall-għixien u bħala għajnuna lill-Patrijiet jew ta' dawk li jaċċettaw li jgħidu kuljum l-Uffiċċju Divin (il-Brevjar) fl-istess knisja, inħalli l-artijiet kollha li nippossiedi fil-post ta' San Leonardo, flimkien mal-ġnien li għandi hemm u l-artijiet li jinsabu miegħu u l-artijiet l-oħra kollha, kultivabbli jew mogħxa, li jinsabu fl-istess post. Inħalli wkoll bl-istess mod il-beni stabbli li għandi fil-Gżira ta' Għawdex. ' Hija mietet ftit jiem wara fix-xahar ta' Ġunju tal-1418. Ma għandna l-ebda dokument ta' meta l-esekuturi għamlu l-għotja tal-knisja lill-Karmelitani. Nafu żgur li fl-1441 ġa kien hemm komunità Karmelitana formata fil-Lunzjata u li l-pirjol kien Malti. Jidher għalhekk li l-patrijiet kienu ilhom ftit tas-snin sew li ġew Malta. Hu x'inhu, aħna nżommu l-1418 bħala d-data simbolika tal-wasla tal-Ordni tagħna f'Malta. Il-ħidmiet li wettqu l-patrijiet Karmelitani f'Malta kemm ilhom li ġew Fost il-ħafna patrijiet u reliġjuzi Karmelitani nsibu bosta li baqgħu jissemmew għal tlett ħwejjeġ li għamlu: Il-qdusija ta ħajjithom, l-għerf li żejjinhom Alla bih u l-ħidma appostolika li huma wettqu. Ħa nibdew billi nsemmu l-qdusija ta' ħajjithom. Kienu diversi patrijiet u reliġjużi li n-nies jafuhom għall-qdusija tagħhom. Kienu jarawhom jitolbu u dejjem moħħhom fil-preżenza t'Alla. Fost dawn insibu lil Patri Avertan Fenech li l-kawża tiegħu għall-Beatifikazzjoni miexja 'l quddiem. G KŻLSQAFI GProgramm tal-eżjesta 2018 Insibu ukoll bosta patrijiet u li kienu għorrief li kienu jgħallmu fl-Universita ta' Malta kif ukoll f' Universitajiet barranin. Fost dawn insemmu lill-poeta tal Madonna u tal-Kelma Maltija, Patri Anastasju Cuschieri. Illum insibu wkoll patrijiet li qegħdin jgħallmu fl- Universitajiet u taqw sehemhom fil-Librerija Vatikana. Barra minn hekk insibu Patrijiet li kitbu kotba fosthom Patri Lawrenz Sammut u kienu ta' għajnuna għall-poplu. tagħna fit-tagħlim. Il-Karmelitani wkoll ħasbu biex jippubblikaw rivista bl-isem il-Karmelu ħalli jxerrdu l-kariżma Karmelitana fil gżejjer tagħna. Fuq kollox bnew Santwarju dedikat lill-Madonna tal-Karmnu li fih bosta nies minn pajjiżna jmorru jżuruh ta' spiss u li fih ippreżentaw lill-uliedhom lill-Verġni Marija. Ir-reliġjużi Karmelitani xerrdu wkoll id- devozzjoni lejn il-Labtu tal-Karmnu u bosta nies inkitbu fih. Tajjeb li ngħidu li l-Karmelitani f'dawn is-600 sena wettqu ħafna appostolat fi Gżiritna u barra x-xtut tagħna. Hafna kienu l-patrijiet li kienu magħrufa u għadhom magħrufa għall — predikazzjoni. Kien hemm uħud li marru jippriedkaw meta ġew mitlubin barra minn Malta. Fuq kollox nsibu diversi patrijiet li għaddew ħin twil iqarru u jgħinu lill-poplu tagħna fid-direzzjoni spiritwali. Barra minn hekk il-patrijiet tagħna bnew skola illum imsejħa St Elias College biex jgħinu lit-tfal u ż-żgħażagħ tagħna fl-edukazzjoni tagħhom kemm nisranija kif ukoll f'dik ċivili. Ilum il-patrijiet Karmelitani jmexxu 4 parroċċi li huma Santa Venera, l- Fgura, l-Balluta u Fleur-de-Lvs. Barra minn hekk imexxu Dar tal-Irtiri fil-Lunzjata fil-limiti tar-Rabat, il-kunvent tal- Imdina u dak ta' Santa Venera l-qadima kif ukoll insibuhom fil- missjoni tal-Bolivja fejn ilhom jaħdmu hemm diversi snin. Huma jmexxu wkoll Istitut Karmelitan fil-kunvent tal-Imdina. Biex jitfakkar dan l-anniversarju saru diversi ċelebrazzjonijiet fosthom: e Il-Konsagrazzjoni tas-Santwarju-Bażilika tal-Madonna tal-Karmnu tal-Belt Valletta mill-E.T. Mons. Charles J. Scicluna, Arċisqof ta' Malta, li sar 4 ta' April 2018 li ħabat l-Erbgħa tal-Ottava tal-Għid il-Kbir u l-ewwel Erbgħa tal-Udjenza tal-Madonna tal-Karmnu. e Il-ftuħ mill-ġdid tad-Dar tat-Talb 'Lunzjata' li għadha kif ġiet irrestawrata; dan sar it-Tnejn 9 ta' April, 2018, Solennità trasferita tat-Tħabbira tal-Mulej. Irtir nazzjonali għat-Terzjarji Maltin li sar fit-30 ta' Mejju 2018 u ġie mmexxi mill- Pirjol Provinċjali, P. Sandro Vella O.Carm u Patri Alex Scerri O.Carm Assistent Nazzjonali tat-Terzjarji. e U fis-16 ta' Lulju, 2018 tiġi ċċelebrata t-Tifkira Solenni tal-Imqaddsa Verġni Marija tal-Karmelu li mmexxija mill-Pirjol Ġenerali P. Fernando Millan Romeral fil-Belt Valletta. e Inrodd ħajr lill- Alla li minnu tiġi kull ħaġa tajba. Inroddu ħajr lill-Verġni Marija, l-Omm u Patruna tagħna, li mxiet magħna u mexxietna tul dawn is-sekli. Fuq kollox, inroddu ħajr lill-aħwa li ġew qabilna u ħallewlna wirt kbir spiritwali, appostoliku u kulturali.